el el el el el id el el el el el el el el el el fr el el el el el el el el el el el el el el el en el el el el el el el el el el el en el el en el el en el el en el el el
Η Περιφέρεια Βορείου Αιγαίου δίπλα στους αθλητές "που κάνουν το νησί μας περήφανο". - Εφημερίδα Πολιτικά
Ο Περιφερειάρχης Βορείου Αιγαίου Κωνσταντίνος Μουτζούρης και ο Αντιπεριφερειάρχης Αθλητισμού Δημήτρης Κουρσουμπάς, παρέδωσαν στον νεαρό Μυτιληνιό αθλητή του τριάθλου Παναγιώτη Μπιτάδο ένα τριαθλητικό ποδήλατο
Στην τελετή που πραγματοποιήθηκε στο Δημοτικό Στάδιο Μυτιλήνης παρευρέθησαν ο Αντιπεριφερειάρχης Παναγιώτης Χριστόφας, ο Ειδικός Σύμβουλος της Περιφέρειας Γιώργος Σίμος και ο Πρόεδρος του Ποδηλατικού Συλλόγου Λέσβου Ιγνάτης Λασκαρίδης.
« Η Περιφέρεια στέκεται αρωγός και στηρίζει αθλητές όπως ο Παναγιώτης Μπιτάδος ο οποίος έχει δείξει με τις μέχρι τώρα επιδόσεις του ότι έχει λαμπρό μέλλον στο χώρο. Είμαστε υπερήφανοι για τον ίδιο και συγχαίρω τους γονείς του για το γεγονός πως εκτός
από σπουδαίος αθλητής είναι και ένας εξαιρετικός χαρακτήρας. Ελπίζω το ποδήλατο αυτό να τον βοηθήσει να πετύχει τους στόχους του και να τον δούμε στους Ολυμπιακούς Αγώνες», δηλωσε ο περιφερειάρχης
Από την πλευρά του ο Αντιπεριφερειάρχης Αθλητισμού Δημήτρης Κουρσουμπάς δήλωσε: « Ο Περιφερειάρχης και η Περιφερειακή Αρχή στηρίζουν κάθε προσπάθεια που αξίζει και έχει μέλλον. Και ο Παναγιώτης δείχνει ότι έχει μέλλον και θέλουμε εξαιτίας του να
ακούσουμε πολλές φορές τον Εθνικό μας Ύμνο σε μεγάλες διοργανώσεις».
Τέλος ο Παναγιώτης Μπιτάδος δήλωσε: «Θα ήθελα να ευχαριστήσω θερμά τον κ. Περιφερειάρχη και τον κ. Κουρσουμπά για την
βοήθεια και την στήριξη τους στο πρόσωπο μου αλλά και τον Ποδηλατικό Σύλλογο που πάντα με βοηθά. Είναι σημαντικό να έχω πλέον δικό μου ένα ποδήλατο όπως αυτό και να μπορώ απερίσπαστος να συμμετέχω στους μεγάλους αγώνες που ακολουθούν».
Η Περιφέρεια ευχαριστεί τον Πρόεδρο του Νομικού Προσώπου Αθλητισμού – Τουρισμού του Δήμου Μυτιλήνης Παναγιώτη Πιττό για την παραχώρηση του χώρου όπου πραγματοποιήθηκε η τελετή.
Ο ΠΟ. Συ.ΛΕ εξέδωσε την εξής ανακοίνωση:
Πριν από αρκετό καιρό και βλέποντας τις συνεχείς πρωτιές του Παναγιώτη Μπιτάδου, ο Ποδηλατικός Σύλλογος Λέσβου, σκέφτηκε ότι ένας αθλητής αυτού του επιπέδου θα έπρεπε να αγωνίζεται στα ίσια τους κορυφαίος αθλητές του κόσμου, με τα ίδια όπλα. Το μόνο που μπορούσε να προσφέρει ο Πο. Συ Λέσβου, ήταν ένα ποδήλατο στον τριαθλητή. Έτσι σκεφτήκαμε να βρούμε ένα τρόπο να κάνει η πολιτεία το χρέος της σ’ έναν αθλητή που θα κάνει περήφανη όλη την Ελλάδα κι όλο το νησί, πολλές φορές ακόμα στο μέλλον. Όταν φτάσει στο ψηλότερο σκαλί του βάθρου, όταν θα κυματίζει η γαλανόλευκη και θα μας διαπερνούν ρίγη συγκίνησης, θα θέλαμε όλοι μας να πούμε ότι είναι απ’ το νησί μας, κι οτι κάναμε κάτι, συνεισφέραμε, βάλαμε ένα μικρό λιθαράκι σ’ αυτή τη δύσκολη αναρρίχηση του Παναγιώτη στην κορυφή του κόσμου. Ο Πο. Συ. Λέσβου έκανε πρόταση στην Περιφέρεια κι αυτή έγινε δεκτή, να δωρίσει στον Λέσβιο υπεραθλητή ένα τριαθλητικό ποδήλατο Specialized S-Works Shiv Disc-Carbon / Holographic Foil.
Ο Ποδηλατικός Σύλλογος Λέσβου θέλει να ευχαριστήσει την Περιφέρεια Βορείου Αιγαίου για την ανταπόκριση στο αίτημα του, να συγχαρεί για ακόμη μια φορά τον Παναγιώτη Μπιτάδο και να του ευχηθεί το νέο του ποδήλατο να τον συντροφέψει σε πολλές ακόμα νίκες που θα κάνουν το νησί μας ολόκληρο περήφανο.